Qırımtatar tili qorunmalı
Кримськотатарська мова має бути захищена
Bugün vitse baş nazir İrına Vereşçuknıñ başlığınen Qırımtatar tili meseleleri milliy eyyetiniñ ilk oturışı keçirildi. Bu sene para qış ayınıñ başlanğıcında 2022-2032 seneleri içün Qırımtatar tilini inkişaf strategiyasını yerine ketirmek içün Milliy eyyet teşkil etildi. Prezidentniñ Qırım MCHde daimiy vekili Tamila Taşeva ve Qırımtatar Milliy Meclisiniñ başı Refat Çubarov da, Milliy eyyteniñ başlarıdır. Oturışta Milliy eyyetniñ terkibinde olğan devlet organlarınıñ vekilleri, oquv müessiselerinden alimler ve tilşınaslar iştirak ettiler. Oturışnıñ iştirakçileri, Strategiyanı ve onı yerine ketirmek içün Operatsiya planını kerçekleştirüv ilk adımlarına diqqatını celp ettiler. Er bir tilni qullanuv esas şartı, imlânıñ mevcut olmasıdır. Tamam imlânı tasdıqlav, qırımtatar tiliniñ itibarını pekitecek, Ukrainada ve bütün dünyada onıñ rağbetleşmesine imkân berecek. İştirakçiler, qırımtatar tiliniñ imlâ meseleleri iş gruppasını teşkil etüv imkânını muzakere ettiler. Onıñ terkibine latin urufatında qırımtatar tiliniñ resmy imlâsını azırlamağa çalışqan tilşınaslar kirsetilmeliler. “Qırımtatar tili – UNESCOnıñ qorçalaması astında bulunğan medeniy variyettir. Ve tamam biz onı saqlamalımız. Kerçek neticeler bergen yönelişlerge diqqatımıznı celp etemiz. Birinciden – imlâ ve onı resmen tasdıqlamaq içün normativ-uquqiy temel azırlamaq. Bu, Qırımdaki işğalciler içün bir signal olmalı ki, Ukraina qırımtatar tiliniñ yoq olmasına yol bermeycek. Onı inkişaf etmek, şu cümleden Milliy eyyetniñ faaliyeti vastasınen, mümkün olğan çoq ğayret kösterecekmiz”, – dep İrına Vereşçuk qayd etti.
Сьогодні під співголовуванням Віцепрем’єр-міністра Ірини Верещук відбулося перше засідання Національної комісії з питань кримськотатарської мови. Нацкомісія була утворена Урядом на початку січня цього року на виконання Стратегії розвитку кримськотатарської мови на 2022-2032 роки. Співголовами Нацкомісії також є Постійний Представник Президента в АРК Таміла Ташева та Голова Меджлісу кримськотатарського народу Рефат Чубаров. У засіданні взяли участь представники державних органів, які входять до складу Нацкомісії, а також науковці та мовознавці з освітніх установ. Учасники засідання зосередилися на першочергових кроках з виконання Стратегії та Операційного плану з її реалізації. Основною умовою функціонування будь-якої мови є наявність правопису. Саме затвердження правопису зможе підсилити авторитет кримськотатарської мови й сприятиме її популяризації в Україні та світі. Учасники обговорили можливість створення робочої групи з питань правопису кримськотатарської мови. До її складу мають увійти мовознавці, які працюватимуть над розробкою офіційного правопису кримськотатарської мови на основі латинського алфавіту. «Кримськотатарська мова – це унікальне культурне надбання, що знаходиться під захистом ЮНЕСКО. І саме ми зобов’язані її зберегти. Зараз маємо сфокусуватися на тих напрямах, які дають реальні результати. Першочергово – розробити правопис і нормативно-правову базу для його офіційного затвердження. Це має стати сигналом окупантам в Криму, що Україна не допустить зникнення кримськотатарської. Ми докладемо максимум зусиль для її розвитку, в тому числі через діяльність Нацкомісії», – наголосила Ірина Верещук.